సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మా నాన్న సినిమాలు వద్దు, ఇంటికి వచ్చేయమన్నారు: షాలినీ పాండే
‘అర్జున్ రెడ్డి’ సినిమాలో ముద్దులతో హీటెక్కించిన ముద్దుగుమ్మ షాలినీ పాండే తల్లిదండ్రులకు ఆమె సినిమాల్లో నటించడం అస్సలు ఇష్టం లేదట. జబల్‌పూర్‌కు చెందిన షాలినీ పాండే.. ఇటీవల విడుదలైన ‘మహానటి’ సినిమాలో సావిత్రి స్నేహితురాలు సుశీలాగా మంచి మార్కులు కొట్టేసింది.
Samayam Telugu | Updated:
Jun 2, 2018, 03:19PM IST
‘అర్జున్ రెడ్డి’ సినిమాలో ముద్దులతో హీటెక్కించిన ముద్దుగుమ్మ షాలినీ పాండే తల్లిదండ్రులకు ఆమె సినిమాల్లో నటించడం అస్సలు ఇష్టం లేదట. జబల్‌పూర్‌కు చెందిన షాలినీ పాండే.. ఇటీవల విడుదలైన ‘మహానటి’ సినిమాలో సావిత్రి స్నేహితురాలు సుశీలాగా మంచి మార్కులు కొట్టేసింది. ఇప్పుడామె నందమూరి కళ్యాణ్ రామ్ సరసన నటిస్తోంది.
ఆమె ఓ మీడియా సంస్థకు ఇచ్చిన ఇంటర్వ్యూలో సినిమా ఇండస్ట్రీలో క్యాస్టింగ్ కౌచ్ గురించి స్పందించింది. సినీ రంగంలో క్యాస్టింగ్ కౌచ్ వేదింపులు ఉంటాయని తెలిసే తన తల్లిదండ్రులు సినిమాలు చేయొద్దని వారించారని చెప్పింది. ‘‘‘నాకు నాటకాల్లో అనుభవం ఉంది. ఏదైనా సినిమా చూసి వస్తే.. ఆ పాత్రలో లీనమై అద్దం ముందు నిలుచుని నటించేదాన్ని. నేను ఇంజినీరింగ్ పూర్తి చేసిన తర్వాత సినిమాల్లో అవకాశాల కోసం ప్రయత్నించాను. కానీ, మా నాన్న సినిమాల కోసం సమయం వేస్ట్ చేయకుండా.. ఏదైనా ఉద్యోగం చూసుకోమని చెప్పారు. నేను నా లక్ ఎలా ఉంటుందో పరీక్షించుకుందామని ఇంట్లో అనుమతి తీసుకుని వారం రోజులు ముంబయికి వెళ్లాను. ముంబయి వెళ్లినా మా నాన్న పదేపదే ఫోన్లు చేస్తూనే ఉన్నారు. సినిమాలు వద్దు, ఇంటికి వచ్చేయమనేవారు. తిరిగి వెళ్లిపోదామనే సమయానికి ‘అర్జున్ రెడ్డి’లో అవకాశం లభించింది’’ అని తెలిపింది.
బలవంతపు ‘ముద్దు’లు వద్దు: ఇప్పుడు చేస్తున్న రెండు తమిళ సినిమాల్లో ‘అర్జున్ రెడ్డి’ సినిమా తరహాలో ముద్దు సీన్లను డిమాండు చేస్తే నటిస్తారా? అనే ప్రశ్నకు షాలినీ స్పందిస్తూ.. ‘‘ఆ సినిమా స్వచ్ఛమైన భావోద్వేగ ప్రేమ కథ. దర్శకుడు సందీప్ రెడ్డి దాన్ని ఎంతో చక్కగా మలిచారు. తమిళ సినిమాల్లో కూడా స్క్రీప్ట్ డిమాండు చేస్తే లీప్ లాక్‌లకు నేను సిద్ధమే. కానీ, బలవంతం పెడితే.. అస్సలు ఒప్పుకోను’’ అని తెలిపింది.